Григорий Кюлев – Гого: Да върнем усмивките на лицата си! | PROVO Magazine\nРубрики » ПРОСЪЩЕСТВУВАНЕ » Григорий Кюлев – Гого: Да върнем усмивките на лицата си!\nГригорий Кюлев – Гого: Да върнем усмивките на лицата си!\nАвтор: Интервю на Стилян Манолов с Григорий Кюлев-Гого, Фотографии Руси Иконописов на апр 3, 2013 в ПРОСЪЩЕСТВУВАНЕ | 0 коментара\nПървите асоциации, които правиш с думата „лица“?\n- „Лица“ … Оскар Уайлд е написал много за лицето на човек, там е казано всичко. Харесвам лицата на младите хора, на децата най-много. Възрастните за съжаление имат качеството да се покваряват в повечето случаи и затова не е виновно времето, в което живеем. Човешкият живот е изпитание и при повечето от нас изпитанието побеждава, а не ние него.\nСпомените ти от времето на „демократичните промени“ и какво ти прави впечатление, гледайки днешните лица?\n- Навремето бях много активен. Първата ми снимка във вестник е от някой си януари пред Народния театър, бях с плакат „гласност и плурализъм“ сваляхме ДКМС. Една жена ме пита какво е плурализъм и аз не можах да й отговоря. На всичкото отгоре ни беше организирала нашата дружинна! След това съм водил митинги, бил съм в първата редица, която води и седи пред щитовете на полицаите. Борехме се за бъдещето, което ни е било предначертано. Днес не виждам надежда за промяна. Целият свят е такъв, властта на парите е много силна. Елитите не мислят за обществото.\nЗанимаваш се професионално с фризьорство почти 20 години, как се промени за това време лицето на българката?\n- Ние сме привилегировани да живеем на място с много красиви жени. Българките са най-различни, има тъмни, светли, ниски, високи и т.н. Също така с възрастта не погрозняват. За тези 20 години виждам и хубави, и лоши неща. Хубавите са, че вече сме част от света и модата е на една ръка от нас, в моловете, в интернет. Лошите са, че голяма част залитат по крайни неща като силикон, екстеншъни (допълнителни коси), тежък грим, въобще „малко“ се преекспонират. Това е липса на вкус и най-вече е повлияно от поп-фолк културата.\nДумата „мода“ има латински корен и означава начин на изразяване според вкуса, какви са вкусовете днес и намират ли те подходящата си форма на изразяване?\n- Модата е индустрия в днешно време. Тя много се влияе от глобални процеси и налага начин на живот.За мен истината е, че всеки трябва да вземе от една колекция или артист това, което ще допълни личността така, че тя да се изрази най-добре. Радостно е, че има толкова много възможности в 21 век. Днес, стига да поискаш, можеш да си всякакъв. Голямата част от нас обаче ходят като попове или монахини, черно от горе до долу, черни коси, черни обувки, като че ли няма други цветове. Не знам дали това има нещо общо със светоусещането, но е притеснително, без някой да те кара – сам се слагаш в униформа.\nКакво ти прави най-силно впечатление, когато човек седне на стола пред теб?\n- Винаги се радвам, когато имам нов клиент, изучавам лицето, стойката, дрехите. Трябва да го разгадая, за да мога да направя най-доброто за него. Постоянните клиенти са друго нещо, вече се познаваме и ми е по-важно в какъв момент от живота си се намират и как искат да изглеждат в него.\nПроявление на характера ли е прическата?\n- Прическата не е като дрехата, не можеш да я сваляш, тя е всеки ден с теб. Изборът е много важен, можеш да изглеждаш добре и много зле. В нашия занаят си има правила и всички сме свикнали да ги възприемаме като даденост. Естетиката повелява да изглеждаме хармонично. Косата е рамката на едно лице, винаги първо се вглеждаме в очите, след това в лицето и няма начин да не забележим как е представено то. Интересно е, че нашето изкуство работи с живи хора, нашето платно е лицето на човек. Добрият фризьор ще разкрие най-доброто от лицето и ще скрие това, което трябва, в същото време ще даде и модна линия, и лустро.\nКакво те дразни най-много в себеизразяването на българските жени?\n- Що се отнася до прическите много ме дразни, когато видя една хубава коса вързана с ластиче. Първо, косата е естествено украшение на всяка жена и не може просто ей така да я скриеш. Второ, защо не се постараеш като ще я скриваш да използваш нещо красиво, например шнола, шал, диадема, игла, варианти много. Трето, защо толкова често неглижират прическата!? Работния ден да го приемем на опашка, на парти – на опашка, на рожден ден и къде ли не – на опашка… Имам чувството, че много пъти опашката скрива една немита, лошо подстригана и въобще неподдържана коса.\nУчаствал си в редица международни конкурси, къде или по-скоро коя националност отдава най-голямо значение на прическата?\n- Това, което виждам е, че Русия има най-силния конкурс в света. В момента това, което показват колегите, които се състезават, е много по-добро, от това, което показват артистичните тимове на големите марки. Може би защото големите брандове са тромави структури и трябва да отговорят на различни интереси, които не им позволяват да покажат креативност, докато индивидуалните и независими артисти показват зашеметяващи неща. Фризьорството в днешно време работи с много възможности от гледна точка на материали и козметика. Фантазията е единственото ограничение на фризьора.\n- С една дума – ТРАГЕДИЯ. Нямам думи да изразя чувството, когато чета за поредния човек, който се е самозапалил. Нямам и смислено обяснение за това. Всеки ден някой се самоубива и по други начини. Това е ТРАГЕДИЯ за нашето общество, нима сме толкова несъвместими? Не носи ли всеки от нас вина за това, че сме направили живота тъй непоносим за някои? Кого да обвиним? Политиците, банкерите, финансистите, монополите или гърците? Всички взети заедно сме забъркали тая каша и единственият изход е заедно да видим какво е най-добро за всекиго от нас. Трябва повече да си помагаме и да се обичаме като родни братя и сестри. Всеки човек в живота ни трябва да ни е важен и да се отнасяме към него с уважение. Сега сме въвлечени в ураган от безкрайна алчност и сребролюбие, жажда за власт и потискане на доброто, не само тук, а и по целия свят. Трябва да се разбере, че да искаш от живота просто ей така да стане по-добър – няма да стане. Всеки ден го правим ние, денят ще е по-красив и добър, ако ние сме по-красиви и по-добри. Трябва повече да вярваме в себе си и в нашата сила за промяна. Като начало, въпреки трудностите трябва да върнем усмивките на лицата си.\nИмаме ли посока като общество и накъде вървим?\n- Посока винаги има, носим я в сърцата и душите си, подсъзнателно всеки върви по своя път. Обществото също има своя път, но той е нашият общ. Общия тон го задават обществениците и политиците, а и да не забравяме медиите. Виждаме, че сме в задънена улица, пробвахме всичко. Повече духовност ни трябва, увлечени от проблеми в ежедневието си, забравяме да се грижим за душите си. Работим без призвание, правим неща, които не искаме, срещаме се с хора, които не харесваме, ходим на места, където не искаме да бъдем и говорим неща, които не искаме да казваме. Докато правим тези неща ще вървим в грешна посока, заедно и по отделно.\nНещо, което изпълва мислите ти напоследък?\n- Вълнувам се от себе си, продължавам да се търся и да се възпитавам. Интересувам се и от света, винаги ми е интересно къде във времето и пространството се намирам. Анализирам информацията, която стига до мен. Вълнувам се от това какво мислят големите умове на нашето време. Слушам приятелите си, наблюдавам света. Живея.\nНидал Алгафари: Най-доброто, което можем да направим, е да потърсим приятелството между двата народа\nБлиц. Епизод 1. Портрет на Ивайло Данаилов\nДжон Малкович: Има един милион причини, за да направя конкретен филм


Авто - Един образцов български Трабант (галерия)\n11:02 | 17 април 2019 | Други\t| Редактор: Стоян Гогов\nвиж 6 снимки Тунингованият Trabant\nНовият проект на Vilner превръща стар Трабант в един "образцов автомобил".\n„Всеки роден преди 90-а разпознава мигновено формите на Trabant“, казва Атанас Вилнер.\n„Автомобил, който е много повече от достъпна форма на транспорт. Той е символ на една ера на разделение, белязала съдбите на няколко поколения“.\nТрабантът, влязъл във Vilner Garage обаче, е от последните произведени. На мястото на двутактовия мотор на Trabant 601 е монтиран 1-литров агрегат от VW Polo MkI, скоростите вече са долу, като визията на Trabant 1.1. на практика остава същата, като на 601.\nВижте как изглежда тунингованият Trabant >> >> >>\n„Създадохме интериор, какъвто Trabant никога не е имал. Избрахме карирания десен, за да остане верен на ретро стила, като същевременно използвахме най-съвременните методи за изработка“, казва Вилнер.\nКормилото е Momo, облечено с черна кожа и съшито с контрастни шевове, като в средата е поставена значка с номер 21.\n„Сменихме всички емблеми на ‘Sachsenring Karosseriemodule’ с любимото число на собственика. Поставихме го и на B-колонките, в центровете на джантите, на вратите и дори на покрива на колата“, казва Вилнер.\nЕкстериорът също е претърпял промени. Фаровете са изцяло LED, като дневните светлини дублират и функцията на мигачите. Всички панели на колата са напълно ревизирани, таванът е получил графика ‘21’, повтаряща изпълнението на салона, която присъства и на вратите. Джантите също са получили специално отношение: „текстилна“ обработка и централни капачки с любимото число на собственика.\nУАЗ готви конкурент на Toyota Land Cruiser Prado\nТова трябваше да бъде най-луксозният Москвич\nВижте как дрифтира КамАЗ с 1000 коня


ЕЛИСАВЕТА ПАНОВА КЪМ БОЙКО БОРИСОВ: СКАНДАЛНО Е, Г-Н ПРЕМИЕР! | 5GMedia\nЕЛИСАВЕТА ПАНОВА КЪМ БОЙКО БОРИСОВ: СКАНДАЛНО Е, Г-Н ПРЕМИЕР!\nАвтор: 5 GmediA 19:54, 25 юли 2019\nПисмо от съпрягата на съдия Лозан Панов, председател на ВКС, е получено в редакцията на Де Факто. То е адресирано до премиера Бойко Борисов и провокирано от днeшния пpoтecт cpeщy ĸaндидaтypaтa нa зaм.глaвния пpoĸypop Ивaн Гeшeв зa пocтa нa глaвeн пpoĸypop и шoĸиpaщия нaчин, пo ĸoйтo cлyжитeли нa MBP ca peшили дa oпaзвaт oбщecтвeния peд.\nПанова разказва как по време на днешният протест 20-годишният й син, който искал да се включи в демонстрацията, бил спрян от служител на МВР, който записал личните му данни. в списък, в който е имало имена и на други протестиращи срещу „безобразията на властта“.\nВ писмото си Елисавета Панова, като майка, иска проверка на действията на МВР в случая.\nТова е пълният текст на пиcмoтo:\nДo Mиниcтъp-пpeдceдaтeля нa Peпyблиĸa Бългapия\nOбpъщa ce ĸъм Bac eднa „xyлигaнĸa“, cпopeд Bac и oбcлyжвaщaтa Bи пpoпaгaнднa мaшинa, ĸoятo нa вcичĸoтo oтгope e и мaйĸa. Днec, 25.07.2019г., пo вpeмe нa пpoтecт пpeд cгpaдaтa нa BCC cлyжитeл нa MBP e изиcĸaл дoĸyмeнт зa caмoличнocт oт 20-гoдишния ми cин и cи e зaпиcaл личнитe мy дaнни. Πpeди тoвa e тpябвaлo дa oтгoвopи ĸъдe oтивa: нa пpoтecт или нa paбoтa. Oтгoвopът e бил: нa пpoтecт. Oпитът ми c Bac и Baшия пpиятeл глaвния пpoĸypop Coтиp Цaцapoв мe нayчи, чe тpябвa дa peaгиpaм нeзaбaвнo, зa дa нe дoпycнa cинът ми eдин дeн дa ce изнeнaдa ĸaтo мaйĸa cи oт „ĸpиминaлнoтo cи дocиe“.\nΠpизoвaвaм Bи пyбличнo дa paзпopeдитe пpoвepĸa нa вътpeшeн миниcтъp зa cлyчилoтo ce и дa дaдeтe пyбличнo oтгoвop нa въпpoca, тъй ĸaтo в тoзи тeфтep ca зaпиcaни личнитe дaнни нe caмo нa мoя cин, нo и нa дpyги cвoбoдни xopa, oтишли дa изpaзят гpaждaнcĸaтa cи пoзиция cpeщy пopeднoтo бeзoбpaзиe във въpxoвeтe нa влacттa.\nУвepeнa cъм, чe ĸaтo eдин мъдъp дъpжaвниĸ, Bиe щe пpилoжитe цялaтa cтpoгocт нa зaĸoнa ĸъм xopaтa, пoзвoлили cи дa злoyпoтpeбят cъc cвoитe пpaвoмoщия.\nΠoздpaви, Eлиcaвeтa Πaнoвa\nТагнато в: протест , МВР , Елисавета Панова , лични данни


Запознайте се с Европейска асоциация за младежка карта (EYCA)\nВ Европа има 38 организации за младежка карта в 36 страни. Всяка страна има членове и организация. Тяхната цел е да насърчат активното гражданство с тази карта. Тази карта може да се използва намаления за настаняване, пазаруване, култура и услуги за нас, младите хора.\nЕвропейската асоциация за младежка карта е съставена от много организации-членки, неправителствени организации, фондации, частни институции, държавни обществени\nинституции. EYCA е създадена за първи път през 1987 в Брюксел, Белгия. Организация-членка на EYCA във всяка държава дава картата на нейната територия. След регистрацията на застрахователната компания, картата се изпраща на приемащата организация, която да я даде на вас. Всеки регистриран доброволец получава карта EYCA.\nКак се получава карта ? и Как се използва?\nВсеки на възраст под 30 може да има тази карта. Можете да проверите държавите- участници на http://eyca.org. Ако не сте в европейска страна, можете да я закупите онлайн чрез онлайн магазина. Цената на картата е между 5 и 19 евро.\n Можете да използвате тази карта навсякъде, където видите логото на Европейския младежки съюз.\n Може да се използва до 1 година.\nОрганизацията, която отговаря за България се казва EURO<26 Foundation Bulgaria. Това\nе организация с нестопанска цел и е създадена през 2002.\n- Фондацията развива младежки проекти, младежка мобилност, проекти за\n- ЕС предоставя информация за младежки проекти и проблеми;\n- EYC създава портфолио от ползи за притежателите на карти;\n- Сътрудничи си с младежки организации, общини, институции и бизнес сектора;\n- България също е част от EYC.\nКъде мога да си купя карта в България?\nКарта в България може да бъде закупена онлайн от http://www.youthcard.bg/online.php\nкакто и на няколко останали места.\n Туристическа агенция USIT Colors – www.usit.bg\n Jack Trade Copy Center\n Orange Center – http://orange-bg.com/\nАз мога да се възползвам от 5% до 30% намаление в София с тази карта, на много\nместа. Ето някои от тях:\n Grand optics\n Aerodium Bulgaria\n Usit Colours Travel Agency\n Joy Optics\n Orange center\nИзненадите на Европейската доброволческа служба не свършват! Няма търпение да\nизползвам картата си. Отново се чувствам късметлийка!


Цонка Великова – Български хайку съюз\nОбразование: актьорско майсторство и основи на сценичното движение – ВИТИЗ “Кръстьо Сарафов”\nСпециализация: ГИТИС – Москва, 1985/1986\nАкадемична длъжност: професор – 2008; доктор – 2014, доктор на изкуствознанието – 2014\nПреподава основи на сценичното движение, от 1980\nНагради: Сребърна лира – 2010; Златна лира – 2020\nІ. Научна дейност: четири научни труда и голям брой монографии\nІІ. Статии с различна театрална проблематика\nІІІ. Художественотворческа дейност:\n1. Голям брой предавания в Българското национално радио; записи на грамофонни плочи и аудиокасети – „Балкантон”; кино- и телевизионни продукции.\n2. Първи изпълнител на Червената шапчица в едноименния мюзикъл от Атанас Косев.\n3. Консултант и педагог по актьорско майсторство на фолклорните ансамбли „Българе” и „Пирина”.\n4. Сценарий, режисура, участие в десетки музикално-поетически концерти (авторски и други): „Гласовете на вятъра”, Централен военен клуб, 18.03.2005; „Пролетен концерт” – Национална музикална академия, 04.05.2005; „Търсачи на късмет” – Национален дворец на културата, 16.12.2017, и Национална музикална академия, 19.05.2018; творческа вечер – Национална библиотека „Св.св. Кирил и Методий” – 26.02.2020.\nБележка: Всички по т. 4 са документирани на CD и DVD.\nІV. Книги с литературни произведения:\n1. Хайку поезия: „Цунами”– 2003; „Унисон”– 2003; „Вятъра”– 2005; „Многоликият дъжд” (хайку портрет) – 2020;\n2. Поетични афоризми: „Защото” – І, ІІ, ІІІ, ІV и V том (2003, 2017, 2019, 2021, 2021);\n3. Поезия: „Канара” – 2004; „Свитъци на приДомната дама” – 2019;\n4. Проза: „Търсачи на късмет” – 2017; „Грехопадналата” и „Корабокрушенецът” – 2017; „Търсачи на щастие” – 2020;\nV. Участие в международни дву- и триезични хайку антологии (на български, английски, френски, италиански, унгарски): „Пътят” – 2004; „Градът” – 2012; „Мълчание в зелено” – 2009; „Различна тишина” – 2012; „Отвъд думите” – 2018; „Климати” – 2018; „Портрет на града” – 2015; във френския електронен журнал за хайку поезия la Lettre En un éclair; Алманах № 11, 12 и 13 „Капчуци на надеждата”- 2018, 2020, 2021; юбилеен сборник „30 години Съюз на независимите български писатели” – 2020; гост в сборника „Дневник на недопитите чаши” на Съюза на свободните писатели – 2020.\nVІ. Автор на десетки текстове за камерни песни (всички влезли в репертоара на наши и чужди оперни изпълнители) и на либретото на операта „Крадецът на праскови” по Емилиян Станев (многократно концертно изпълнявана и сценично поставена във Видин). Композитор – Благовеста Константинова.\nБележка: Всички по т. 6 са документирани на CD и DVD. V. Член на: Съюза на българските музикални и танцови дейци, Българския хайку съюз, Съюза на независимите български писатели, Дамския литературен салон „Евгения Марс”.


Здравейте отново, приятели на Melon!\nТова е второто издание на Alumni Newsletter-a.\nНадяваме се вие и близките ви да сте здрави и в добро настроение. 2020-та е към края си и вярваме, че предстоят по-хубави времена!\nКакво ново при нас през последните месеци?\nВъпреки световната икономическа криза, запазихме CSR програмата си и за втора поредна година подкрепихме 4 страхотни организации, които реално подобряват живота на различни групи деца в България.\nДопълнително, тъй като отменихме партитата за рождения ден на Melon и за Коледа, дарихме бюджета за тях на 3 други каузи, които се борят с директните последствия от пандемията: Спешен фонд за борба с домашното насилие за подпомагане на кризисните\nи консултативни центрове в цялата страна, предоставящи закрила и помощ на жените, жертви на насилие и техните деца.\n„Нашите недоносени деца“ с подкрепата на Melon осигуриха 100 безплатни дистанционни консултации на семейства с недоносени деца от цялата страна с терапевти и водещи неонатолози.\nА в Македония подкрепихме „Доза щастие“ – дневен център за рехабилитация и интеграция на деца със Синдром на Даун.\nДопълнително, осиновихме 2 кошера, за да подпомогнем българските пчелари и опазването на пчелите в България.\nИмената, които нашите програмисти избраха на пчелите-майки, са Медуна и Мелъни и вече получихме две доставки възхитителен органичен мед, с който ще си подслаждаме чая и кафето, като се върнем в офиса. Благодарим на „Истински мед“ за прекрасната инициатива!\nВ края на октомври Миро и Вили от Python екипа и Нина Ценова от HR-а посетиха гимназия в Козлодуй, за да се срещнат с осмокласници, които започват да учат програмиране. Те им разказаха за професията на програмиста, за да знаят какво ги очаква, ако се насочат към нея. Миро направи и демонстрация с Python.\nДецата бяха страшно доволни и вдъхновени, което ни мотивира да организираме и да участваме в още подобни срещи.\nКакто неведнъж сме казвали, за нас е важно и се стараем да сме активни и ангажирани с формирането на IT средата в България. Сигурни сме, че знанията, опитът и начинът ни на мислене, резултат от последните 17 години работа буквално със стотици технологични партньори от всички краища на света, могат да допринесат за развитието и напредъка на индустрията. Затова и кандидатствахме за членство в новата работодателска организация БРАИТ, която от своя страна има амбицията да е член на Националния съвет за тристранно сътрудничество.\nПрез последните месеци рок групата, съставена почти изцяло от бивши и настоящи колеги в Melon, ALI, става все по-успешна и известна. Неотдавна Али, Тони, Шварц, Орли, Емо, Боби и Кало оглавиха рок класациите в България, а всеки момент очакваме и излизането на новия им видео клип, в чиито снимки участваха немалко колеги и приятели на Melon. Прочетете повече за историята им тук\nНики Кившанов, TL на iOS екипа в Melon, участва в есенния брой на изданието на вестник „Капитал“ „Моята кариера“.\nНики сподели за предизвикателствата, които са му помогнали да израсне професионално, и за плановете си за развитие в Melon.\nОт 2017 работим със Slick – английска компания, която предоставя софтуерна система за управление на бизнеса на над 800 салона за красота в страната. Използваме CSS, React Native, Python и Django за нови ключови функционалности и поддръжка на платформата. Вижте повече за работата ни със Slick тук.\nОфисите ни засега остават затворени, въпреки че вече доста ни липсват срещите с колеги. Но няма как – здравето ни е на първо място. Междувременно ето как изглежда последният брандинг на офиса ни в София, ако някой от вас все още не го е виждал на живо.\nВсе така Referral програмата ни е в сила и за вас – нашите Alumni, тъй като историята и статистиката показват, че кандидатурите, които получаваме чрез препоръки, са по-успешни и по-често водят до дългосрочно и ползотворно наемане на хора, отколкото кандидатурите, дошли по други канали. Много ще се радваме да имате предвид, че наистина ценим всички вас. И ще сме ви благодарни, ако може да ни препоръчате свежи, находчиви и можещи програмисти.\nАко имате приятели и познати, които биха били подходящи попълнения в production екипите на Мелън, може да изпращате контактите и CV-тата им на hr@melontech.com. Ние ще се чуем с тях и, ако започнем да работим и останем заедно след изтичане на изпитателния им срок, в знак на признателност ще ви преведем следната сума:\nПожелаваме ви уютни и светли празници и се надяваме да се видим здрави и усмихнати през 2021!\nТъй като нямаме всички мейли, изпращаме новото издание и чрез SMS. Ако искате да получавате newsletter-a по мейл, моля изпратете адреса си на hr@melontech.com.\nАко не желаете да получавате newsletter-а ни, просто ни пишете на unsubscribe_alumninewsletter@melontech.com и ще ви извадим от списъка.\nПървото издание на Newsletter-a може да видите тук.\nСледвайте ни: Facebook, LinkedIn, Instagram


Борисов се отказва от депутатското си място — Breaking.bg\nНачало ВОДЕЩИ НОВИНИ Борисов се отказва от депутатското си място\nГовориха за срутището ГЕРБ, а се срутиха те, коментира премиерът\nТой посочва, че днес е подал заявление до ЦИК и се отказал от мястото си като народен представител и в двата многомандатни района, от които е бил избран, въпреки че е спечелил лидерските двубои.\n„Като министър-председател не съм имал имунитет и сега не ми е нужен. ГЕРБ спечели изборите в 24 от 31 района, а опонентите ни в 3, 2 и 1. Изборите се провеждат, за да се направи правителство и да има стабилно управление, за да може това, което политиците говорят, да го изпълняват. Нека да се уважаваме – зад всеки един политик стоят гласовете на много хора. Призивът ми е да не се обиждат избирателите – всички сме български граждани“, пише Борисов.\nТой прави коментара след визитата си в Рилския манастир и докато показва как се укрепва ската по пътя към Светата обител. Във видеото към поста си пояснява, че денивелацията е близо 90 %, че ще сложат мрежи и нов бетон, както и т.нар. шапка. Така, ако падат камъни от ската, това да се случва върху шапката, а оттам в дерето.\n„Едни наши много високо интелигентни колеги по една телевизия се опитаха да говорят за срутището ГЕРБ. И какво стана? Срутиха се те. Такова срутване като на БСП аз не съм виждал десетилетия наред. Тук ми е призивът към всички: „Не обиждайте избирателите на която и да е партия – дали са наши, дали на Слави, дали на Христо, Мая, Корнелия. Няма значение. Това са български граждани. Не се шегувайте помежду си с тежки обиди. Нали знаете: Не викай дявола“ , коментира Борисов.\nИ добави: „Тези, които се срутиха, да си направят изводи и другият път да са двойно повече, да победят. С тези обиди дотам се докараха. И тъй като вече прекаляват със заплахите си, днес подадох заявление се отказах от депутатското място.“ Борисов отново изтъква, че на него имунитет не му трябва и като премиер не е имал.\nБорисов: Имаме най-ниския дефицит в ЕС. За първи път изнасяме повече...


Представяне на специализирани кабинети и консултации\nНачало Прегледи Представяне на специализираните кабинети назад\nПредставяне на специализирани кабинети - акценти\n- Медицински комплекс „Д-р Щерев” извършва цялостни здравни грижи за женското и семейното здраве. При нас ще откриете висококвалифицирани специалисти, модерно оборудване, комфортна среда и персонализирана медицинска грижа за цялото семейство - от решението да имате свое бебе до качествена педиатрична грижа.\n- Ние ще се погрижим да планирате бременността си, ще ви дадем спокойствие през деветте месеца на очакване с всички важни изследвания по световен стандарт. Ще бъдем до вас в най-важния миг на семейството – раждането на така желаната рожба. Ще останем до вас при първите грижи за новороденото и ще ви осигурим стриктна грижа при детската консултация – за да растат децата ни здрави и щастливи.\n- За младите майки и малките деца сме осигурили забележителен център по физиотерапия и рехабилитация, за да постигнем бърза и изключителна средродилна рехабилитация. Посетете и аква сектора ни - басейн, джакузи, сауна– при нас ще намерите всичко, от което се нуждаете вие и вашите деца – за да поставим акцент към най-важният елемент на щастието – здравето на вас и вашите близките.\nПредставяне на специализираните кабинети в Медицински комплекс "Д-р Щерев"\nЗаповядайте в Центъра за женско и семейно здраве - при нас ще се чувствате като у дома си, но ще получите медицинска грижа по световен стандарт\nМедицински комплекс „Д-р Щерев“ разполага с разширен амбулаторен диагностично-консултативен блок със специализирани кабинети по акушерство и гинекология, фетална медицина, педиатрия, ендокринология, урология-андрология, превантивна медицина и гинекологична онкопрофилактика, мамология, УНГ, неврология, дерматология, физиотерапия и рехабилитация, аква сектор и др.\nТрадиция, опит и най-модерните техники в диагностиката и лечението на безплодие:\nКонсултациите при проблемно забременяване, лечението на безплодие и приложението на асистирани репродуктивни технологии е едно от направленията, които продължават да се развиват интензивно при нас. В Сектора по репродуктивна медицина към лечебното заведение предлагаме високоспециализирани прегледи, консултаци и изследвания при различни случаи на проблеми при зачеването, профилактика на репродуктивното здраве и лечение на стерилитет. С дългогодишна традиция и успехи в асистираната репродукция екипът на Медицински комплекс „Д-р Щерев” е помогнал на хиляди български жени и двойки да изпитат най-голямата радост – звънкия смях на бебе у дома. Разберете повече за това каква ви предстои при инсеминация, ICSI или инвитро ТУК.\nАкцент към гинекологичната профилактика\nМного често жената започва да обръща внимание на превенцията и профилактиката на своето гинекологично здраве, едва когато са налице първите симптоми на здравословен проблем. Редовните профилактични гинекологични прегледи са основен фактор за ранното откриване на заболяване и увеличаване на възможностите за успешно лечение. На практика навременната профилактика спасява живот – въз основа на тази философия се развива сектора по гинекологична превантивна медицина в Медицински комплекс „Д-р Щерев”.\nЗа да окуражи дамите към малки стъпки в посока на здрав и щастлив живот, специализираните кабинети по онкогинекологична профилактика и по мамология в комплекса предлагат профилактични програми с насоченост към превенция на женското здраве. Сред тях внимание заслужават специално разработените преференциални пакети за годишна профилактика на гинекологични заболявания и за скрининг, фокусиран към борбата с рака на шийката на матката. Към момента сектора по превантивна медицина към комплекса разполага със специализиран кабинет, оборудван с последно поколение стереоколпоскопски апарат с видеокамера с HD резолюция и висок клас система за ултразвукова диагностика, както и с мамологични кабинети за рентгенова и ултразвукова мамография. Допълнително на територията на Комплекса е изградена собствена хисто-патологична лаборатория за изследване на хистологични и цитологични материали. Секторът е оборудван със специализиран процесор Thin Prep, чрез който се прилага най-новият метод за извършване на цитонамазки чрез течно базирана технология. Вижте повече за гинекологичната профилактика ТУК.\nСпокойни през бременността\nСериозен фокус и инвестиции са насочени към развитието на Център по фетална и пренатална медицина. В него се прилагат възможностите на съвременната медицина за качествен пренатален скрининг и специализирани фетални (на плода) изследвания. В сектора се извършва собствен биохимичен скиринг, който включва ултразвуков преглед заедно с кръвна биохимична проба за установяване на риск за хромозомни аномалии. В рамките на 24 часа пациентката извършва високоспециализирано ултразвуково изследване и получава резултати от кръвната биохимична проба за комбиниран риск, които се консултират лично от специалист по фетална медицина. Допълнително от сертифицирани лекари се извършват високоспециализирани ултразвукови изследвания за фетална морфология 3D/4D, фетална ехокардиография (изследване на сърцето на плода) и други. При високо-рискови пациентки за раждане на дете с аномалии се извършват както инвазивни изследвания като хорионбиопсия и амниоцентеза, така и модерните неинвазивни тестове за изследване на фетална ДНК без риск за загуба на бременността. Всяка бременна жена се подлага и на високоспециализирана гинекологична и ултразвукова диагностика на маточна шийка за скриниране и превенция на бременността. Чрез нея има възможност за ранно сигнализиране при опасност от преждевременно раждане, прееклампсия и други рискове за загуба на плода. Вижте повече за изключителната грижа за бременните ТУК.\nДетската консултация – изключителна грижа за най-малките\nВниманието и грижата, предлагана в Медицински комплекс „Д-р Щерев, продължава и след раждането. Разполагаме със забележителни за България условия за провеждане на детската консултация. Нашите педиатри са специалисти с дългогодишен опит и изключителни умения за комуникация с бебета и малки деца. Ние превръщаме прегледа в игра, за да избегнем неприятното усещане у децата, предизвикано от традиционното посещение при лекар – педиатър. Проследяване на развитието, профилактични прегледи и специализирани консултации на новородени и бебета от 0 до 12 месеца, на подрастващи от 1 до 3 години и на деца от 3 до 13 години, на юноши и девойки до 18-годишна възраст – това са само част от задължителната педиатрична грижа, която заслужава всяко дете.\nВижте нашият специализиран кабинет ТУК, за да направите най-добрия избор за детската консултация на своето съкровище.\nНай-бързото и лесно възстановяване след бременност\nСпециален интерес предизвиква грижата за майките – за тях в Сектора по физиотерапия и рехабилитация към Медицински комплекс „Д-р Щерев” са разработени единствени по рода си в България абонаментни пакети за следродилно възстановяване и възвръщане на добрата форма. Те включват процедури по кавитация, Велашейп, радиочестотен лифтинг, лечебна гимнастика, мануален масаж, йога, водни занимания. Чрез тях родилите жени бързо и лесно могат да възстановят своята добра фигура отпреди раждането. Крайният ефект за родилите жени е не само преминаване през бърз и сигурен възстановителен процес, но и постигане на цялостна добра физическа и психическа кондиция. А основният фактор, за да може едно бебе и дете да е щастливо, е то да има щастлива и спокойна майка.\nПървия по рода си аква сектор:\nВ Медицински комплекс „Д-р Щерев“ функционира първия по рода си в България иновативен воден сектор, специализиран за бременни, майки с бебета и родители с деца. Секторът разполага с басейн, джакузи и сауна. В него се предлагат специализирани занимания по водна аеробика за бременни, водна гимнастика за бебета и деца до 3 години, плуване на деца до 10 години, водна аеробика за възрастни и свободни водни занимания и спа. Освен отличните условия за рехабилитация, спорт и отдих, на посетителите на аква зоната на Медицински комплекс „Д-р Щерев“ е на разположение и висококвалифицираният екип от специалисти, работещи към сектора ни по рехабилитация и физиотерапия. По този начин всички посетители на водната и термалната зона могат да бъдат сигурни, че ще получат професионална грижа и спокойно да се отпуснат, наслаждавайки се на различните процедури – водна аеробика, водна гимнастика, гимнастика за бебета и плуване за деца. На разположение на посетителите на водния сектор са високотехнологични иновации, които допълнително допринасят за релаксиращата атмосфера. Регулируеми светлини на термалната зона, музика, специални джет вълни за насрещно плуване са част от възможностите на новооткритото съоръжение. Вижте забележителните условия в специализирания аква сектор за бременни, майки и деца ТУК.\nВ Медицински комплекс „Д-р Щерев” ще получите специализирана грижа и внимание за здравето на цялото семейство.\nСпециализирани кабинети - запишете си час\nИскате да си запишете час - свържете се днес с нашия Контактен център на тел. 02 920 09 01\nСлужителите в Контактния ни център ще ви препоръчат специалист и ще ви информират за свободния график спрямо вашето време и изисквания\nСпециализирани кабинети - обобщение\nВ Медицински комплекс „Д-р Щерев“ ще намерите изключителна грижа за женското и семейното здраве – от профилактични прегледи и изследвания за всички до успешното активно лечение на съществуващ здравословен проблем.


25.10.2012 Автор Адриана 1 коментар\nЛично аз много обичам хостелите и то не само, защото там е весело и евтино, а защото хората които можеш да срещнеш там могат, наистина да те направят щастлив! Предстоя в един хостел се превръща в общуване, веселие, игри, пиене и прекрасни спомени. Честно, няма такава веселба. Ето малко полезна информация за нещата, с които ще се сблъскаш, ако си решил да отседнеш в хостел следващия път.\nОбикновено хостелите са разположени в стари сгради в близост до центъра на даден град. Характерни са високите тавани и големите и просторни стаи. Повечето хостели в Европа изглеждат много колоритно и забавно не само от вътре. Прозорците им са украсени с различни символи, а по стените са окачени висящи знамена и знаци. Често е много лесно да намерите един хостел, но има и такива, които са добре скрити по етажите на сградите и са трудни за намиране. Така че, винаги е полезно да се знае точното място и адреса на мястото, което търсите. Както и да имате телефонен номер, за да се свържете в случай, че сте напълно загубени.\nХостел в Копенхаген, Дания\nТиповете стаи в един хостел:\nShared room с няколко, обикновено двуетажни легла. Моят рекорд – живях в 24-местна стая в хостел в Амстердам.\nPrivate room – за 2, 4 или 6 човека, но можете да я купите само като платите всичките места. Подходящо за компания.\nMixed dorm или female only – стая само за жени или смесен тип.\nХарактерно за хостелите е, че няма тоалетни във всяка стая, дори да е за 12 човека. Тоалетните и баните са общи, като на всеки етаж има по една. Обикновено в някои хостели има една, две стаи със собствена баня и тоалетна, тогава обаче цените не са толкова евтини. Някои хостели, като този в Копенхаген, в който бяхме отседнали, имат мокри помещения с перални, които без проблем може да използваш срещу няколко евро.\nКолкото и несигурно да изглежда да живееш с непознати хора, не бива да се притесняваш чак толкова. Всички хостели имат някакъв начин, по който осигуряват сигурност на гостите . Някои изискват ключ / код, за да влезеш в сградата. В повечето хотели в Европа всяка отделна стая се заключва с ключ. Ако искаш да защитиш личните си вещи от съквартирантите си, можете да ги поставиш в шкафчета, които се намират във всяка стая или под всяко легло. Най-добре сложи едно малко катинарче в раницата си, защото не всички хостели предлагат средства да заключиш съответното шкафче, или поне не безплатно.\nПредимствата на хостела\nЕвтино, евтино, евтино! Може би възможно най-евтиният вариант за нощувка, като изключим “Couchsurfing”, разбира се. Цените за една нощувка в хотел могат да варират между € 6 – € 45 на нощ, като най-често срещаните цени са между €10 – €20. Хостелите в големите градове като Париж, Мадрид или Лондон често да по-скъпи от другите европейски градове, докато тези в Южна и Източна Европа спадат към минималния ценови диапазон. Също така цената зависи от това колко легла са в стаята, в която искаш да пренощуваш. Най-евтините спални помещения са с 8-20 легла.\nХостелите имат свой собствен, уникален чар. Там всичко е общо. Спалнята, туристическата кухня, трапезарията, дори тоалетната. Всичко това създава много приятелска атмосфера между пътешествениците. Когато ти се налага да спиш, да се храниш и да се редиш на опашка, за да си измиеш зъбите с хора от 6 националности деня ти със сигурност става малко по-весел отколкото ако се намираш в хотел с 5*. Вече има много луксозни хостели, които предлагат индивидуални стаи и ако искаш усамотение, но тълпа весели пътешественици, всеки пък щом слезеж до рецепцията, можеш да се възползваш от техните оферти.\nНай-добрата локация ! Можете да намерите хостели в повечето европейски градове, както и в големите градове в цял свят. Хубавото на хостелите е, че почти винаги се намират на центъра на града близо до забележителностите, гарата и търговските улици. Това спестява време и пари за транспорт и обикновено нощния живот е наоколо.\nКухня! Огромен плюс на повечето хостели в Европа и по света е, че предоставят на пътешествениците напълно оборудвана кухня, в която пътешествениците сами могат да приготвят храната си. Това също е от значение за хората с по-малък бюджет.\nОсвен кухнята, голяма част от хостелите в Европа предлагат безплатна закуска, която сама по себе си не е нищо особено – хляб, конфитюр, сирене, мюсли и др. или вечеря, която често струва около 5€\nДвор или тераса! Това са основните неща, които търся, когато запазвам хостел. Ако сградата има голяма обща тераса или голям двор, определено това ще е мястото, където ще прекарам шумни, весели дни и вечери с другите гости на хостела.\nХората, които ще срещнеш по време на престоя си в някой хостел могат да станат най-добрите ти приятели. Наистина, огромна част от хората, с които съм се запознала по такива места все още ми пишат и ми се обаждат, когато дойдат в Европа или на Балканите. Всички там са, както се казва “на един акъл”, ще чуеш много интересни истории за най-различни места и хостели по целия свят. Понякога, обаче разговорите с гостите могат да бъдат много скучни (зависи от колко време пътуваш и колко подобни истории си чул през това време). Хората, които ще срещнеш ще ти дадат нова гледна точка за пътешествията и нови идеи за следващите ти пътувания, а защо дори да не продълбиш пътешествието си заедно тях?\nОсобено през уикендите, хостелите предоставят на пътешествениците много забавни събития и различни видове партита, понякога безплатни напитки, ден на пицата и бирата, бисквитка партии или различни състезания и игри, които създават социална атмосфера между гостите на хостела. Всеки един хостел е различен. Има добри и лоши хостели, стари и нови, чисти и по-мръсни. Със сигурност, обаче няма да скучаеш ако по време на следващото си пътуване избереш да отседнеш в хостел.\nХостели, които препоръчвам:\nUrban House – Копенхаген, Дания\nNoble Hostel – Истанбул, Турция\nCenter Valencia Youth Hostel – Валенсия, Испания\nClock Inn Hostel – Коломбо, Шри Ланка\nHostel Elf – Прага, Чехия\nAthenstyle – Атина, Гърция\n5footway – Сингапур, Сингапур\nА ти, какво мислиш за хостелите? Сподели своите впечатления в коментарите.\n30.06.2014 at 4:51 pm


Определение на психоанализата - какво е това, смисъл и понятие\nОпределение на психоанализата\nПсихоаналитичното учение твърди, че инстинктивните импулси, които са потиснати от съзнанието, остават в несъзнаваното и засягат субекта. Важно е да се има предвид, че несъзнаваното не се наблюдава от пациента: психоаналитикът е този, който трябва да направи тези несъзнателни конфликти достъпни чрез тълкуване на сънищата и неуспешните действия и на свободната асоциация .\nСпоред Фройд, свободната асоциация е основното правило на психоанализата; това е техника, която се състои в това, че пациентът изразява, по време на терапевтичните сесии, всичките си идеи, емоции, мисли и образи, както са представени, без ограничения или подреждания. Преди това отваряне, психоаналитикът трябва да определи какви неща, в рамките на тези проявления, отразяват несъзнателен конфликт. Струва си да се спомене, че въпреки съдържащия се свободен термин, тази практика също е обект на решенията на нашия мозък.\nИнтересно е да се отбележи, че психоанализата е открила различни защитни механизми, които се състоят от психологически процедури, които не са предназначени да минимизират последствията от събитие, което поражда стрес . Нека да видим някои от тях по-долу:\nрепресията , която държи болезнените елементи далеч от съвестта ;\n* кондензацията , сънищата, които съчетават различни фрагменти в един и същ елемент;\n* изместване , което се случва, когато идеите преминават от неприемлив или опасен факт към приемлив.\nПо време на лечението с психоанализа пациентите често откриват неща за себе си, които те не искат да приемат, или че ги намират за твърде трудно за разбиране; Много пъти, в лицето на такива констатации, те бягат от ужас от терапията , никога не се връщат. Важно е терапевтите да изпреварват тези ситуации, които са особено често срещани при хора, които не са били психоанализирани преди това.\nПо време на сесия психолозите могат да се намесят до известна степен и това зависи от училището, към което принадлежат; най-често срещаното е, че на пациента е дадено необходимото време да се впусне в техния интериор, постепенно да открие подробности за своя човек, които са останали скрити от години, и да ги напътства да разбират, приемат и работят върху тях.\nВ допълнение към осигуряването на пространство за пациентите да откриват корените на проблемите си малко по малко и се опитват да ги разберат, се препоръчва да не се предлагат насилствени, изненадващи мерки, които водят до внезапни и неочаквани промени, тъй като това обикновено води до отрицателен и обратен ефект. Често психоаналитиците използват помощта на психиатри, когато смятат, че човек може да се възползва от употребата на наркотик. В много случаи това решение е адекватно, но е от основно значение те да не го съобщават на пациентите си, без да ги подготвят за това.\nИма много различни мнения по отношение на терапията: много хора се страхуват да потърсят помощ в психоанализата, смятайки, че този ресурс отговаря само на човек със сериозни психични разстройства .\nВъпреки това, преди етапите на дълбока депресия, дори невярващите отиват на дивана , но не и без някои резерви; това е много важна стъпка, деликатно решение, което може да се разпадне, ако не се получи правилното лечение. Когато някой се чувства уязвим, последното нещо, от което се нуждаят, е внезапно да бъдат критикувани поведението им или техните идеи, особено ако то произтича от едно същество, в което имаме доверие.\nДефиниция на свободна асоциация\nОпределение за баща\nОпределение за отчуждение\nОпределение за психодрама


TURK NEWS,BG: Орхан Памук: Футболът е по-бърз от думите\nОрхан Памук ще вика за Турция на Евро 2008, но вече не е фенът от детските си години. Снимка: Шпигел\nЧасове преди старта на Евро 2008 лауреатът на Нобеловата награда за литература Орхан Памук разказва за своите футболни пристрастия, за отражението на турския национализъм върху футбола и как спортът е направил Турция част от Европа през последните 50 години.\n- Г-н Памук, ще гледате ли мачове от европейските финали?\n- Разбира се, и много трудно ще приемам загубите на Турция. Ще бъде твърде деморализиращо. Когато „Фенербахче” игра с „Челси” на четвъртфинала на Шампионската лига, изключих телевизора през второто полувреме, защото губехме. Беше тъжно да гледаш как нашите момчета губят топката, все едно са деца.\n- Вие фен ли сте?\n- Бях като дете. Онова, което се случваше в нашата къща, днес би било описано като фанатизъм. Единият ми чичо подкрепяше „Галатасарай”, другият бе фен на „Бешикташ”, а баща ми и цялото ни семейство – на „Фенербахче”.\n- Баща ви водеше ли ви на стадиона?\n- Да, много често. Но онова, което си спомням, не са головете. Най-впечатляващо бе излизането на играчите на „Фенербахче” на терена преди мач. Викаха им „канарчетата” заради цвета на екипите. Все едно излизаха на терена от някаква дупка. Харесваше ми. Беше поезия.\n- Защо „Фенербахче”?\n- Това е като религията. Няма „защо”. И до днес мога да изрецитирам целия състав на „Фенербахче” от 1959 г. на сън да ме бутнете. Естествено, по някакъв начин аз се идентифицирах с баща ми. Винаги стояхме на главната трибуна близо до ложата с ВИП-гостите, които изглеждаха като капиталисти от пиеса на Бертолд Брехт. По време на мача те пушеха пури – знак за голямо богатство по това време. Заради бриза, който постоянно духаше от Босфора, пушекът идваше към нас и очите ни сълзяха. Псуваха футболистите при всяка грешка, все едно псуваха общите си работници. Беше ужасно.\n- Защо? Това често се случва на стадионите.\n- Те не ги ругаеха, както го прави един разочарован фен, просто защото нямаха любимци на терена, както аз имах. Понякога те дори си говореха за бизнес и не гледаха мача. За мен това бе обидно към играчите.\n- Кои бяха твоите герои?\n- Събирах си картинки от дъвки, които наскоро опитах да продам по eBay. Всеки понеделник си изрязвах статии за „Фенербахче” от вестника. Всъщност, голяма част от детството ми премина в гледане на снимки, на които топката преминава голлинията, а бедният вратар не може нищо да стори.\n- Самият вие играл ли сте футбол?\n- Никога в клуб, но често по улиците на Истанбул, преди и след училище.\n- Бяхте ли добър?\n- Не искам да бъда скромен. Имах талант, но никога не съм бил мускулест. Да си фантазирам, че играя в голям отбор бе по-важно за мен, отколкото да играя. Тези детски фантазии определят нашите образци в живота. А аз бях футболна звезда в тях. Мечтаех, че „Фенербахче” играе в турнира за КЕШ, аз влизам в 89-ата минута и, естествено, бележа победния гол.\n- Немския културен критик Клаус Тевелайт веднъж написа, че футболът е отворил врата към света за него.\n- Разбирам го, но в моя случай футболът ме отвори към обществото. Първо ме сближи с брат ми, които е само 18 месеца по-голям от мен. Използвайки лимки върху килима, ние изигравахме наново целия турски шампионат и европейските мачове. Един от нас се правеше на радиокоментатор, описвайки какво се случва на килима на въображаемата аудитория. Всяка лимка бе известен играч. Когато той объркаше нечие име, аз му казвах с жестове, че е сгрешил – за да не преча на милионите слушатели по радиото…\n- Защо това радио е било толкова важно?\n- Това беше медията, която предаваше мачовете. Радиокоментаторите ни научиха да слушаме и в същото време да си представяме какво се случва. В края на XVIII век Гьоте пътувал до Италия, където видял „Тайната вечеря” на Леонардо да Винчи. По онова време хората в Германия били чували за тази картина, но нямали визуална представа за нея. Когато се върнал, Гьоте написал впечатленията си. Има гръцки термин за това – екфраза, или изразяване на образ чрез думи. Футболните радиокоментатори действат на същия принцип. Ясно е, че репортерът винаги е след събитията и затова трябва непрекъснато да редактира думите си. Футболът е по-бърз от думите.\n- Мислили ли сте някога да пишете за футбола в буквалния смисъл?\nТурски фенове развяват националния флаг преди квалификацията с Гърция преди година. Снимка: Ройтерс\n- Стадионът е сцена, на която драмата се разгръща напълно по начина, по който древните гърци са си го представяли, а една сцена може да представи цяло първенство. Футболът обаче е визуално преживяване, докато литературата е вербално. Това усложнява нещата. Освен това не обичам този журналистически подход – историите за мафията, например, защото аз вярвам в своята детска мечта и предпочитам да не знам колко корумпиран е спортът днес. И все пак, футболът игра важна роля в моя роман „Черната книга”, излязла през 1990 г. Един от персонажите там издирва жена си в Истанбул в началото на 80-те. В оригиналната версия той чува, че Турция губи от Англия на свой терен, а гостите не спират да бележат голове. През 80-те Турция загуби два пъти от Англия с 0:8. Те направо ни измъчваха на терена, а пресата на Острова ни скъса от подигравки, че не сме имали истинска зелена трева за първия мач в Истанбул. За мен тези загуби бяха метафора за състоянието на държавата ни и се чувствах унизен. Впоследствие аз махнах тези пасажи от книгата, защото тя и без това стана много дебела. Но днес съжалявам.\n- Какво казва състоянието на турския футбол за държавата днес?\n- Бившият португалски диктатор Антонио Салазар също използваше футбола като средство да контролира страната. Приемаше играта като опиум за масите и като начин да ги контролира. Щеше да бъде хубаво да е така и у нас. Тук футболът не е опиум, а по-скоро машина за производство на национализъм, ксенофобия и авторитарно мислене. Вярвам също, че не победите, а загубите провокират национализма.\n- Национализмът се ражда от катастрофи, независимо дали са предизвикани от земетресения или от загубени войни. В романите си Толстой пише как войната срещу Наполеон е помогнала на руснаците да намерят своята идентичност. Онова 0:8 срещу Англия бе подобна катастрофа за нас.\n- Турците станаха трети на Мондиала преди 6 години.\n- Това е така, но после не се класирахме за следващото световно първенство и дори нападнахме швейцарските футболисти на терена. Това бе неетично и неприемливо, особено по начина, по който турската преса реагира. Те обвиниха за провала съдиите и измислиха всякакви конспиративни теории. Ужасно! Днес турският футбол служи на каузата на национализма, но не и на нацията.\n- Турция ще играе квалификации с Армения тази есен. Дебатите за арменския геноцид вероятно ще тежат върху този мач. Какво очаквате да се случи?\n- Турция ще спечели, защото отборът ни е много по-силен. Надявам се това да се случи. Разбира се, ако турците загубят, ще могат да кажат: “Не е толкова зле. И арменците са хора като всички нас.” Дали е възможно такова отношение? Не, не съм толкова наивен.\n- Какво може човек да научи от футбола?\n- Много. Например, че има и други страни и хора с различен цвят на кожата; хора, които са подобни на нас и които трябва да уважаваме. Футболът може да ни научи, че дори отделните играчи да са слаби сами по себе си, отборът би могъл да успее, ако играе разумно. А също и че не трябва да нападаме някого физически, когато преживеем тежка загуба. И още нещо: ако френският президент Никола Саркози казва, че Турция не е част от Европа, ние бихме отвърнали, че „Фенербахче” е част от Европа вече 50 години.\n- Но турският национален химн все още се изпълнява преди мачовете на „Фенербахче”.\n- В детските си години още разбрах, че няма радост от футбола, ако не си в общност. Но е трудно, когато тази общност има проблеми с идентичността си. Това е, защото преживяхме всякакви възможни форми на националистически преувеличения, включително и днес в Турция. Нашите различия с Европейския съюз не са разрешени, нито проблемът с кюрдите.\n- Футболът не ви ли направи самотен?\n- Аз все още подкрепям моя клуб, но това е по-скоро безусловната реакция на кучето на Павлов, когато видя цветовете на „Фенербахче”. Макар че националният селекционер Фатих Терим е ултранационалист, аз пак ще викам за родината си по време на европейското първенство. Но дали съм фен? Вече не.\n- Аз станах писател през 80-те, живях и в САЩ. В един миг вече не знаех дори кой е спечелил купата на Турция. Освен това турският футбол е много слаб. Вече няма обожествявани герои, а само губещи. Например, вратарите играеха важна роля в националния тим до 90-те, тъй като противниците ни бяха почти винаги по-добри в международните срещи. Те винаги можеха да спасят нацията. А и в крайна сметка, насладата от футбола е част от някакъв обществен контекст, а аз загубих вяра в този.\n- Албер Камю казва за дните си като вратар: „Всичко, което знам за морала и задълженията, дължа на футбола.”\n- О-о, стига! Това може да е било вярно в Алжир през 30-те, но днес е наивно. Моралът вероятно е последното нещо, което бихте научили от футбола в наши дни.\nИнтервюто е дадено за сп. Шпигел\nЕтикети: евро 2008, орхан памук, Тюркофил


Предизвикателство с "Полунощни грехове" от Синтия Идън! - Page 6\nwelcome-to-night-vale читателски-клуб Прикачен Неизчезваща 10 ревю 2 коментар-ревю 4 писателско-предизвикателство 1 3 ЗавръщанеНаОстроваНаИзгубените 5 БратствотоНаЧернияКинжал разказ някаква-ключова-дума суеверие Илумине ilona-andrews Дийдра коментар-лично-творчество читателско-предизвикателство гласуване vampire-empire ферма-за-сънища\nМуза » Начало » Конкурси и състезания » Архив (предизвикателства за книги) » Предизвикателство с "Полунощни грехове" от Синтия Идън!\nПредизвикателство с "Полунощни грехове" от Синтия Идън!\nСъобщение [Страница 6 от 16]\n76 Re: Предизвикателство с "Полунощни грехове" от Синтия Идън! on Съб Юли 11, 2015 12:33 pm\n11.07. Как е оригиналното заглавие на третата книга от трилогията?\n77 Re: Предизвикателство с "Полунощни грехове" от Синтия Идън! on Съб Юли 11, 2015 1:58 pm\nДата: 11.07. Как е оригиналното заглавие на третата книга от трилогията?\n78 Re: Предизвикателство с "Полунощни грехове" от Синтия Идън! on Съб Юли 11, 2015 2:02 pm\n11.07. Как е оригиналното заглавие на третата книга от трилогията ? "Midnigth's master ".\n79 Re: Предизвикателство с "Полунощни грехове" от Синтия Идън! on Съб Юли 11, 2015 2:39 pm\nНадявам се да не греша но в страницата на издателството намерих това - Полунощен властелин (Midnight Master, # 3),\nа в Goodreads - Midnight's Master (Midnight, #3)\n80 Re: Предизвикателство с "Полунощни грехове" от Синтия Идън! on Съб Юли 11, 2015 3:37 pm\nОригиналното заглавие е "Midnight's Master".\n81 Re: Предизвикателство с "Полунощни грехове" от Синтия Идън! on Съб Юли 11, 2015 4:01 pm\n" Midnight's Master " .\n82 Re: Предизвикателство с "Полунощни грехове" от Синтия Идън! on Съб Юли 11, 2015 7:36 pm\n83 Re: Предизвикателство с "Полунощни грехове" от Синтия Идън! on Съб Юли 11, 2015 7:44 pm\n84 Re: Предизвикателство с "Полунощни грехове" от Синтия Идън! on Съб Юли 11, 2015 10:09 pm\nОригиналното заглавие на третата книга от трилогията е "Midnight's Master".\n85 Re: Предизвикателство с "Полунощни грехове" от Синтия Идън! on Нед Юли 12, 2015 12:03 am\n86 Re: Предизвикателство с "Полунощни грехове" от Синтия Идън! on Нед Юли 12, 2015 8:23 am\nДата: 12.07. Кои корици повече ви допадат? Оригиналните или българските?\nОпределено повече ми харесват българските корици!\n87 Re: Предизвикателство с "Полунощни грехове" от Синтия Идън! on Нед Юли 12, 2015 9:18 am\nПовече ми харесват българските корици. Оригиналните са доста монотонни и някак сухи. А българските с една-две идеи по-добри. Харесва ми, че присъства повече цвят, но можеше и много по-добре да се направят, според мен.\n88 Re: Предизвикателство с "Полунощни грехове" от Синтия Идън! on Нед Юли 12, 2015 10:01 am\nАм ... и двете корици си имат чар. Но като чели българските ми харесват повече. Има загадъчността, която търся. Не са изцяло на показ като оригиналните. Така ти можеш сам да си ги представиш, без да ти се даде готов образ.\n89 Re: Предизвикателство с "Полунощни грехове" от Синтия Идън! on Нед Юли 12, 2015 10:02 am\nБългарските ми харесват много повече. Оригиналните са ми прекалено тъмни, нищо не изпъква. Само корицата на трета книга е с по-светъл цвят, но пак не ми допадна. Мен изобщо не ме грабнаха, докато нашите са много по-красиви.\n90 Re: Предизвикателство с "Полунощни грехове" от Синтия Идън! on Нед Юли 12, 2015 11:55 am\nОпределено българските корици ми допадат повече.\nЦветовете са по-ярки и героите на преден план изпъкват повече на фона зад тях.\nДокато оригиналните са прекалено тъмни и еднотипни.


Скандал! Община Бургас е създала звено чрез съдебни изпълнители за мачкане на неудобни! | Burgas-podlupa.com\n07/21/2019 - 17:53\nСкандал! Община Бургас е създала звено чрез съдебни изпълнители за мачкане на неудобни!\nНов вид държавен рекет е напът да взриви обществото!\nТози път схемата е и с престъпен елемент, тъй като, за да бъде приложена се нарушават редица закони. Особено дейни по прилагането на тази\nсхема е община Бургас.\n.Ето как функционира най-често схемата:\nСъответния неудобен гражданин получава покана за доброволно изпълнение от държавен съдебен изпълнител, към поканата липсва приложена Заповедта за изпълнение, за да не може гражданинът в тридневния срок да възрази. Липсва и каквато и да е информация за номер на дело в Районния съд. Всичко е подчинено на внезапността и най-вече на изненадата за гражданите.\nПрави впечатление, че сумите обикновено с в порядъка на 100-200 лева, което кара хората да ги внасят, за да си спестят допълнителни разправии, независимо, че не са длъжници.\nВ момента тече журналистическо разследване, което е напът да разтресе сериозно управляващите, които отново са се заиграли посред лято да поставят на колене будни и неудобни граждани.\nСпоред журналистите, които извършват разследването ставало въпрос за добре организирана група, която е съставена от длъжностни лица, които се възползвали от служебното си положение и правото им на достъп до информация, съдържаща лични данни.\nЗасега запазваме имената на журналистите в тайна, но имаме уверението, че ще ни запознаят с цялото журналистическо разследване и героите в него.\nПрави впечатление според разследващия екип, че потърпевшите са предимно будни граждани и семейства на неудобни журналисти, които са изразявали неудобрението си срещу управляващите.\nСхемата, в която ги вкарват е много коварна и отнема много нерви, разправии и разходи, за да бъде преустановен административния тормоз.


Коста Рика- Богатият бряг - Business Lady\nПрез 1502г. Христофор Колумб открива "зеленото бижу на Централна Америка", разположено между два океана - Тихия и Атлантическия. От тогава насам Богатият бряг е символ на безкрайни възможности за почивка: пълен релакс носят плажовете на Пасифика, приключенкият дух се рее свободно из дебрите на джунглата, преходите до някои от действащите вулкани или пък опознавателните речни круизи сред вечнозелените гори ще ви заредят с емоции за месеци напред.\nЗа привържениците на капитан Джак Спароу е просто задължително да отскочат до остров Тортуга, където ще усетят райската пиратска атмосфера на този исторически остров.\nКоста Рика, или Република Коста Рика, е държава в Централна Америка, която граничи с Никарагуа на север, с Панама на изток и юг, с Тихия океан на запад и юг и с Карибско море на изток.\nКоста Рика е дом на огромно разнообразие на растения и животни. Страната заема едва 0,25% от земната повърхност и 5% от биологичното разнообразие на света. Около 25% от земите на Коста Рика са национални паркове или защитени области. Това е най – високият процент на защитени земи в света. Приютила е над 12 000 вида пеперуди, 120 вулкана и още безброй защитени от закона животински и растителни видове. Провинция Гуанакасте е една от най-атрактивните дестинации в Коста Рика. Движейки се към нея, достигате действащия вулкан Поас (2708 м), откъдето гледката е изумителна. Следваща спирка са градините на река Ла Пас с пет водопада и националния парк Браулио Карильо.\nОставете въображението и се доверете на очите си, защото Коста Рика ще надмине и най-смелите ви очаквания.\nMore in this category: « Розовите пясъци на Харбър Айланд Крушунските водопади - думите не стигат »


ADIDAS By Stella McCartney Stronger Soft Bra Black\nДамски спортен потник Adidas в черен цвят, подходящ за тренировка, фитнес, йога, бягане и други спортове. Моделът е колаборация между Adidas и модният дизайнер Stella Mccartney, като логото на бранда е позиционирано отпред.Притежава ClimaCool технология,\n--- Изберете --- XS 2XS L M S\nРазмер 2XS, XS, S, M, L\nДамски спортен потник Adidas в черен цвят, подходящ за тренировка, фитнес, йога, бягане и други спортове. Моделът е колаборация между Adidas и модният дизайнер Stella Mccartney, като логото на бранда е позиционирано отпред.Притежава ClimaCool технология, която осигурява циркулация на въздуха, чрез специални зони за вентилация, като по този начин регулира естествената температура на тялото. Притежава ClimaLITE технология, която изтегля потта далеч от кожата към външната повърхност на материята за по-бързо изпаряване, като по този начин регулира естествената температура на тялото. Моделът има подплънки, които добавят комфорт и сигурност при движение. Презрамките са широки, а допълнителната презрамка на колана допълнително приляга за по-голяма сигурност при движение. Потникът перфектно се съчетава с дънки, клин или спортен панталон.


заглаждане – Termwiki, millions of terms defined by people like you\nHome > Terms > Bulgarian (BG) > заглаждане\n1) метод за персонализиране на дебъгера команди; заглаждане осигурява стенограмите метод за въвеждане на често използван заповядвам струни.\n2) метод за достъп до обект на данни в повече от един начин, както когато показалецът сочи към наименуван обект. Оптимизатор има логика да се открие имена, но псевдоним може да предизвика проблеми за оптимизатора.\n3) дублираща се случва, когато един обект може да бъде достъпен в повече от един начин, например когато две насоки сочи към един обект. Може да наруши оптимизация, защото всяко индиректно препратка може да се отнася за всеки друг обект.\nАзиатската банка за инвестиции на инфраструктура (AIIB) е международна финансова институция, създадена, за да отговори на необходимостта в Азия за ...


Тези 3 зодии са прекалено добродушни | Обекти\n30 ноем. 2020, 13:44 ч.\n#добродушност #зодии #зодиак\nВсъщност човек никога не може да е прекалено добродушен, защото добротата е добродетел. Някои хора обаче са склонни да помагат толкова самоотвержено на другите, че се оставят да ги използват. Те са известни със своята любезност и великодушие. Всеки може да се обърне към тях и да е сигурен, че ще изслушат проблемите му и ще му окажат морална или материална помощ. Не е лошо да помислят малко и за себе си и да услужват само на онези, които наистина го заслужават. Ето кои зодии са прекалено добри за този свят според астролозите.\nЧувствителният и нуждаещ се от хармония Рак иска да бъде харесван от всички. Това обаче е невъзможно, ако не се съсипва да им услужва. Освен това Раците по природа са много грижовни и обичат да помагат на другите. Искат всички около тях да се чувстват добре. Но те трябва да внимават, защото не всеки умее да цени услугите им и вместо това безсрамно използва тяхната всеотдайност. Ето защо приветливият и любезен Рак трябва да се обгражда само с истински приятели, на чиято безрезервна подкрепа може да разчита.\nТози знак също поставя себе си на второ място. За Везните е важно приятелите и колегите им да ги ценят, затова им услужват с удоволствие. Склонни са да се унижават, само и само да угодят на другите. При това често загубват себе си. За да не създадат неприятно впечатление у околните, те се преструват на весели, дори когато им е зле. Не е нужно да го правите – спокойно покажете, че не се чувствате добре: другите пак ще ви харесват. Везните трябва също така да се научат да слушат вътрешния си глас и да казват „не“, когато нещо не им допада. Поставете собствените си потребности на първо място и бъдете малко егоисти.\nРибите също спадат към добродушните зодии и минават за верни приятели. Този знак е извънредно чувствителен и винаги охотно изслушва чуждите проблеми. Обича да помага на хората и да им доставя радост. Но при това често пренебрегва себе си и собствените си желания. Позволете си и вие някоя глезотия и правете това, което ви се прави в момента. Заслужили сте го!


Черна работа, братко, защо да се лъжем?... | Вестник "ДУМА"\n04 Август 2021сряда04:07 ч.\nСерафим Северняк за публицистиката и журналистиката, за изящното слово, за истината и лъжата в психографска анкета от 80-те години на миналия век\nДа е било някъде в края на 80-те години в редакцията на списание "Отечество". Спомням си, че като главен редактор на единственото по онова време "дисидентско" списание Серафим Северняк ме покани в кабинета си, за да разговаряме за "тайните" на публицистиката. Както винаги беше неспокоен и разгорещен, напрегнат. Набързо извади бутилка коняк. Отля от нея по "една глътка" за всеки. Поиска си от колега в редакцията цигара и след като "драсна кибрита" и запуши, нашият разговор започна като "по вода".\n...Толкова много вода е изтекла оттогава - като си спомня, че младият тогава Серафим днес трябва да е вече на 80. Нещ, което ме парва под лъжичката и ми припомня как безпощадно времето върви по петите ни. Ами да си върви...\n- Как намирате първата "стъпка", когато пишете публицистика?\n- Това е нещо много мъчително. Толкова мъчително, че когато седна в началото да пиша, винаги се ядосвам. Докато работя в редакцията, ме е яд, ако някой позвъни по телефона. Но два пъти повече яд изпитвам, задето никой не ми звънне да ме повика вкъщи, за да изляза от това мъчително положение. Може да пиша нещо най-обикновено, обаче докато не съм просънувал първото изречение или първия пасаж, не се получава нищо.\n- Какво означава това "просънувал"?\n- Сигурен съм, че ако не съм го измислил вечерта, през нощта или сутринта при ставане, сигурен съм, че няма да излезе нищо. Написаното ще личи, че е направено, че не се е родило спонтанно.\n- Как се заражда у вас замисълът?\n- Аз съм много контактен човек. Дай ми да пътувам, да отида на лов, на сватба или годеж, на събрание, на среща, на разговор и прочие... Там намирам темите си. Това са, така да се каже, неща, продиктувани от живота. Или да речем, четеш един автор и ти влиза някаква "муха" в главата, идва ти идеята сама.\n- След като ви хрумне идеята, каква подготовка извършвате за публицистичната статия?\n- Никога не използвам бележки. Правя си някаква документация от книги и от изрезки, които, все си мисля, че ще ми потрябват. И наистина някой ден става така, че ми потрябват. А на млади години не записвах нищо, защото имах много силна памет. Освен това тогава установих, че като извадиш молив и бележник - хората започват да говорят по друг начин. Затова си създадох своя система. Първо, разговарям свободно и след това изваждам бележника и молива, за да запиша някоя цифра или име. Така че събирането на факти за публицистика правя, тъй да се каже, по биологичното сито на паметта.\n- Какво мислите за интуицията?\n- По този въпрос съм категоричен. То изглежда, че има ген малко в тая работа, пък и подсещане от детските години, внедряване, купуване. Като казвам ген, разбирам не само биологически код. То и след раждането човек придобива нещо, попива в паметта и усещанията си за света.\n- Бихте ли прибавили още някои характерни самонаблюдения?\n- Стигнал съм до убеждението, че нещата са най-разрешими малко преди сън или малко след събуждане. Тогава те са най-лесни, най-достъпни. Много търсения, които са ти се стрували непреодолими, неразрешими, се изясняват. Аз много обичам тия минути, преди да заспя, когато се откъсвам от ежедневието и още не съм изчезнал. Тогава в мене започва едно движение, задвижват се едни скрити талази, изкачат на преден план едни диалози. Нещо отпада, друго се прибавя...\n- Откъде започва реализацията на замисъла?\n- От ерудицията, която трябва да имаш предварително или да си набавиш информация за конкретния случай. Не може да се пише, без да се познава този занаят, който е започнал още от Библията. Не може да се твори, без да се владее примерът и опитът на големите образци, без да те бодва една чужда мисъл. И ако си я забравил, трябва да я потърсиш, за да я намериш.\n- Значи поставяте ерудицията преди всичко?\n- Да, ерудицията. Но не само тази, която можеш да обогатиш с речника или справочника, а и житейската ерудиция. Преди известно време посетих нашия известен сънародник Джон Атанасов. Като разбра, че съм журналист, той ме посрещна в упор с няколко въпроса: "Като сядате да пишете, колко справочника имате на своята маса?" Наброих 8-10. Тогава той каза: "Да, вече можем да говорим." А когато разбра, че съм главен редактор на списание "Отечество", ме запита: "Спазвате ли ленинския принцип за съотношение на заплатите 1:3?" Направих набързо пресмятане и установих, че съотношението между заплатата на секретарката и моята заплата е наистина 1:3. "Добре, тогава има база за разговор" - каза Джон Атанасов.\n- А за самото психическо състояние на писането какво мислите?\n- Черна работа, братко. Защо да се лъжем. Аз пиша само на пишеща машина. Не преписвам. Пиша наведнъж. Ако е крайно несполучливо, сядам да го правя отново. И ако стане, давам на машинописката да го препише. Защото напоследък нервите не ми стигат да преписвам отново...\n- А самата публицистична творба спонтанно ли се излива?\n- Преди да седна да пиша, никога не си правя планове. Схемата се изгражда по един много елементарен начин. Достатъчно е да си кажа - днес ще пиша за това. Повече разработки не правя предварително. Паметта сама задържа това, което ми е необходимо.\n- Кога обикновено пишете?\n- По колко часа на ден?\n- Никога не пиша повече от четири часа.\n- По колко страници?\n- Аз съм производителен. Мога да напиша за 4 часа 4 страници. Пиша открай докрай на листа, тъй като ме дразни бялото поле, така че излизат 5-6 страници. За един предиобед мога да напиша първия вариант на едно есе.\n- Къде е любимото ви работно място?\n- Нямам любимо работно място. Никакъв шум и нищо не може да ми пречи. Само малко се въртя, преди да започна да пиша, но то е по-скоро неврастения. Ако съм на ново място, най-много да преместя стола от едната страна на масата на другата, като си въобразявам, че така променям нещо. Обикновено работя на масата в хола. Тя е голяма и там си нареждам всичко. Там е работното ми място. А няколко пъти в годината я използвам и за посрещане на гости.\n- Присъщи ли са ви малките капризи на пишещия?\n- Не ги признавам. Аз вече казах, че това е черна работа. Сядаш и пишеш. Друг изход няма. Това го забелязах при един концерт на Давид Ойстрах. Случи се така, че присъствах на една негова репетиция. Той излезе на сцената. Съблече се по тиранти, запретна си ръкавите. Хвана цигулката като че ли тя беше трион или тесла, или водопроводен ключ и започна да работи. Работният момент имаше толкова силно излъчване, че се замислих. Рекох си, щом един изключителен цигулар като Давид Ойстрах работи така, какво остава до нашия скромен занаят.\n- Когато пишете, пушите ли?\n- Пуша малко.\n- Цигарите стимулират ли писането ви?\n- Всичко е неврастения. Какво могат да стимулират, освен че в момента на мисловно затруднение посягаш да вземеш една цигара, за да се отвлечеш.\n- А как ви се отразява алкохолът?\n- Ако съм пил вечерта, на другия ден не мога да работя. Имам нужда, да кажем, от 50 грама за заседание, за събрание - за тонус. Така - да, но иначе за самото сядане зад масата - не!\n- Как преживявате мъките на словото?\n- Аз смятам даже, че при една високопрофесионална публицистика мъките на словото са много по-големи, отколкото при една регулярна проза.\n- Къде е причината за това?\n- Причината е там, че в романа можеш да опишеш един пейзаж, някакъв персонаж, да психологизираш, да разточителстваш със словото. Обратно - динамиката, неспокойствието на публицистиката те задължава да търсиш точната дума. Няма място за словоизлияния.\n- Имали ли сте случай дадена тема да ви надвие?\n- Имал съм, но рядко.\n- Как намирате заглавието?\n- Обикновено най-напред намирам заглавието. Обобщавам това, което искам да кажа. Но има случаи, когато не мога да го намеря, тогава продължавам да пиша. Тук ще се върна отново към аналогията с поезията. Първо идва метафората, заглавието - онова, което заковава, събира, затваря нещата. След това започваш да ги доказваш.\n- Споменахте, че не сте особено претенциозен към работната среда, че можете да пишете навсякъде?\n- Да, трябва ми една пишеща машина, лист хартия и... толкоз. Смятам, че претенциите за интериор, за работна среда са малко глезотия. Журналистът трябва да може да работи при всякакви условия. Не съм си налагал това, но просто съм установил, че след първите няколко минути, откакто започна да пиша, всичко останало престава да съществува за мене.\n- Каква е вашата максима?\n- Истината и само истината. Иначе всичко се обезсмисля.\n( Из книгата "Магията на словото", Борис Данков, 1986 г. Профиздат)


Магнефорс Магнезий / Magneforce Magnesium 250мг х20 таблетки - Abopharma\nВие сте тук: Начало / ABOPHARMA / Магнефорс Магнезий 250 mg х20 таблетки\nМагнефорс Магнезий 250 mg х20 таблетки\nХранителна добавка, в която се съдържа Магнезий, спомага за правилното функциониране на мускулната и нервната система. Магнезият, който се съдържа в Magneforce Magnesium играе изключително важна роля в човешкия организъм. Той участва в редица обменни процеси, но главно се грижи за правилното функциониране на мускулната система и нервната система. Магнезият съдейства поддържането на здрави зъби и кости, подкрепя метаболизма и участва в процеса на делене на клетките. Магнезият намалява чувството на умора и отпадналост, спомага за нормалния синтез на белтъчини и електролитния баланс.\nСъставки: в 1 табл /*%ПДП\nМагнезий (Магнезиев карбонат) - 250 mg (67%)\nпомощни вещества: Микрокристална целулоза, натриев гликонат, магнезиев стоарат, колоиден силициев диоксид, стеарин\nПрепоръчителен прием: По една таблетка дневно без дъвчене с повече вода.\nSilvertuss сироп за кашлица 100 ml\nSilvertuss спрей за нос 15 ml\nSilvertuss спрей за гърло 30 ml\nАбо Целукс x60 капсули - Промо пакет\nРибено масло от сьомга с Омега 3 и Витамин Е 1000 mg x120 капсули - Промо пакет\nSilvertuss Flu Противовирусни сашета х10 броя\nФлора 8 Пробиотик х6 сашета\nМагнезий 1000 х30 таблетки\nАбофлекс Gold Сироп 500 ml


“Ту партс” в четвъртък с третата част на рап-батъла в “Без душ” | Радио Реакция\n“Ту партс” в четвъртък с третата част на рап-батъла в “Без душ”\nИ този четвъртък бъдете със спортното шоу “Ту партс”. Ден преди запалването на Олимпийския огън в Сочи ще разнищим какво да очакваме от Зимните игри. Алпийски и северни ски, биатлон, бобслей, шорт-трек, хокей, кърлинг.\nИмаме ли надежди за медал или ще бъдем “капо” за наше огромно съжаление?\nОсвен това футболни страсти, баскетболни новини и…\nРимите на сър Алекси Сокачев, идващи директно от сърцето на коментатора, който живее за своя любим Ливърпул. Подобрената версия на “Човекът – Шампионска лига” ще има нелеката задача да победи Тодор Батков и Сашо Диков, така че със сигурност ще вложи всичко от себе си.\nСлушайте ни точно в 18ч. по “Реакция”!


Тежък удар по баджанак на Валери Божинов (ВИДЕО) – Луд Спорт\nТежък удар по баджанак на Валери Божинов (ВИДЕО)\nТежък удар понесе Томас Дол, който е бивш мъж на настоящата половинка на Валери Божинов – Биляна. Немският треньор записа дебют начело на Хановер 96 в Бундеслигата, но неговият тим бе отнесен с 0:3 от РБ Лайпциг като домакин.\nГоловете за „биковете“ вкараха Марсел Хастенберг (45′ – дузпа) и на два пъти Вили Орбан (64′, 85′).\nПо този начин новият тим на Томас Дол е предпоследен с едва 11 точки от 20 кръга в Германия, като утре може да стане дори последен, ако Нюрнберг вземе точка или три, тъй като е със същия актив.\nЛайпциг от своя страна остава 4-и с 37 пункта, като изостава на две от третия Мьонхенгладбах.\nВалери Божинов обясни защо още няма договор с Ботев (Вр)\nВалери Божинов към Човека в кадър: „Браво, братко! Децата ги правиш като головете – бам, бам, бам“ (СНИМКА)\nКакви ги върши Валери Божинов след раздялата с Биляна Дол? (ФОТО)\nАлисия удари едно рамо на Биляна Дол след раздялата на сръбкинята с Валери Божинов (СНИМКА)\nБиляна Дол разкри защо са се разделили с Валери Божинов


Би Нюз | Червен код за Кърджали и Смолян\nХороскоп понеделник, 25 май 2020, 22:28 ч.\nпонеделник, 06 февруари 2012, 8:12 ч.\nЧервен код за Кърджали и Смолян\nЗаради проливните дъждове в родопските общини Златоград и Неделино в неделя бе обявено бедствено положение. В Южна България се очаква топене на снежната покривка и опасност от преливане на реките.\nКод "червен" е обявен за Кърджали и Смолян. Съществува опасност от наводнения.\nВ цялата Западна България е обявен оранжев код заради очакваните интензивни валежи от дъжд и сняг.\nНай-значителни ще бъдат валежите в областите Благоевград, Смолян и Кърджали. От Плевен на изток до Лудогорието включително ще вали дъжд и заради отрицателните температури ще се образуват поледици.\nВ Южна България ще вали дъжд, а при положителните температури снежната покривка в районите под 1500 метра ще се топи.\nТова ще създаде условия за бързо покачване на нивото на реките и излизането им от коритата\nпредупреждават от Националния институт по метеорология и хидрология (НИМХ).\nЗаради проливните дъждове в родопските общини Златоград и Неделино в неделя бе обявено обявено бедствено положение. Снощи обстановката в Златоград се стабилизира. Валежите спряха и нивото на р. Върбица леко намаля под критичните стойности.\nОсновният риск в момента е свързан с преливането на язовир "Златоград".\nНа повърхността на водата в язовира има ледени късове, които могат да блокират преливниците на язовира или да запушат речното корито. Седем села в община Неделино остават откъснати от света заради свлачища.\nВсички гранични контролно-пропускателни пунктове с Румъния са затворени.\nЗаради интензивните снеговалежи голяма част от пътищата в северната ни съседка не са почистени и са труднопроходими.\nтэьаеи - 10:02, 06 февр.\nКакви кодове, какви пет лева? Каква е тая простотия? Навсякъде се вземат превантивни мерки за да се сведат до минимум евентуалните последствия, т.е. работи се превантивно, но не и в БГ!!!! Код черен трябва да се обяви за всички БГ институции..............Дано войската успее да направи нещо, защото като гледам, май няма кой друг!!!!!!!!!!!!!!!!!!


ДОБРУДЖАНЕЦ Е НОВИЯТ ЛИДЕР В ГРУПА ЗАПАД НА ОБЛАСТНОТО ПЪРВЕНСТВО - Център Спорт\n2020-10-30 @ 23:37 EET\nДОБРУДЖАНЕЦ Е НОВИЯТ ЛИДЕР В ГРУПА ЗАПАД НА ОБЛАСТНОТО ПЪРВЕНСТВО\n2014-05-10 @ 09:51 EEST\nОтборът от Паскалево излезе начело след победа с 2-1 в дербито с Орловец (Победа)\nИзиграха се поредните футболни срещи от Областна група Добрич - Запад. Определeно най-нтересният мач беше между лидера в класирането и миналогодишен шампион Орловец (с. Победа) и Добруджанец (с. Паскалево), който заемаше второ място в класирането с еднакъв точков актив. Срещата предизвика голям зрителски интерес. На стадионът присъстваха над 250 зрители. Отборът на Добруджанец, който е дебютант и беше сформиран буквално няколко месеца преди началото на сезона беше твърдо решен да вземе победата и да оглави класирането.\nМачът започна с леко териториално превъзходство на домакините, а благодарение на бързите си нападатели Орловец разчиташе на контраатаки. При една такава в 10 мин. на мача Мартин Филев се озова очи в очи с вратаря на Добруджанец, но не улучи вратата. В 22 мин. главният съдия Петър Кирилов отсъди дузпа в полза на Добруджанец след нарушение на вратаря на гостите Николай Енчев срещу Станислав Маринов. Дузпата беше превърната в гол от Вилиян Илиев и домакините поведоха с 1-0.\nДо края на полувремето имаше малко голови възможности, като при една от тях защитникът на домакините Симеон Симеонов изчисти от голлинията топката след удар на Мартин Филев.\nПредвид важността на срещата играта се изостри, а това накара главният съдия Петър Кирилов да покаже няколко съвсем заслужени картона на домакините.\nПрез второто полувреме гостите от Победа се хвърлиха в атаки, за да се доберат поне до равенство, което предвид преките двубои и равните точки в класирането им стигаше за оставане на първото място. При една от поредните атаки на гостите в 58 мин., след удар на Димитър Василев, топката рикошира в главата на героя за домакините от първото полувреме Симеон Симеонов и се озова във вратата на Добруджанец - 1-1.\nСлед като изравни резултата Орловец се прибра в собствената си половина и разчиташе предимно на контраатаки. В следващите около 20 минути гостите имаха доста по-добри голови възможности и пропуснаха да затворят мача след пропуски на Мариан Ангелов-Мотора и Мартин Филев, който излезе на два пъти сам срещу вратаря на домакините, но не успя да го преодолее.\nВ 78 мин. голямото желание на домакините да си върнат преднината се увенча с успех. Атанас Тодоров стреля опасно от около 27 метра, Николай Енчев изби удара му, но влезлият като резерва Калоян Веселинов с добавка към опразнената врата отново изведе Добруджанец напред и зарадва многобройната публика.\nДо края на мача домакините накъсаха играта, получиха още няколко заслужени картона от главния съдия, но в крайна сметка се поздравиха с победата.\nСлед края на срещата публиката изпрати треньора Георги Василев- Годжи и момчетата от Добруджанец (с. Паскалево) с аплодисменти.\nПобедата в дербито изведе Добруджанец еднолично на върха с 3 т. пред Орловец с 6 т. аванс от Заря (Крушари), и ако не сбърка в оставащите 4 кръга до края на първенството ще завърши на първо място в класирането.\n1. ФК "Добруджанец-Паскалево" - Паскалево 22 21 0 1 109-16 63\n2. ФК "Орловец-2оо8" - Победа, Добр. 22 20 0 2 123-13 60\n3. ФК "Заря-2006" - Крушари 22 19 0 3 115-12 57\n4. ФК "Устрем-Д" - Дончево 22 15 2 5 62-30 47\n5. ФК"Хр.БОТЕВ" - Стожер 22 13 4 5 71-28 43\n6. ФК "Рилци" - Добрич, град 22 11 4 7 54-45 37\n7. ФК "Вихър" - Жегларци 22 10 2 10 42-51 32\n8. ФК "Сокол-2008" - Зърнево 22 8 0 14 52-65 24\n9. ФК "Искра 41" - Бенковски, Добр. 22 6 1 15 31-87 19\n10. ФК "Спортист-Стефаново" - Стефаново, Добр. 22 5 3 14 34-74 18\n11. ФК "Стрела-2004" - Орляк 22 5 2 15 25-85 17\n12. ФК "Левски 2012" - Карапелит 22 5 1 16 37-72 16\n13. ФК "Добруджанец" - Овчарово, Добр. 22 3 4 15 23-91 13\n14. ФК "Добруджански спортист" - Стефан Караджа, Добр. 22 1 1 20 13-122 4


Форум СЕГА - Юридическият пинг-понг\n27 Фев 2005 22:51\nПоредното разкритие и по-после нищо и половина.\nСтана норма да се правят разкрития и да...се правят разкрития...и после пак да се правят разкрития....\nКато съм гладна, си купувам баничка. Ако още съм гладна, си купувам още една....и още една...и 300 банички да си купя, все ще съм гладна...докато се не сетя да изям барем една...\nПроблема е, че на върха на Прокуратурата има един луд, а под него пишман юристи, завършили Семьоново по линия на РАБФАК, които още не са предали старите си партийни книжки и методите на които са взаимствани от Дзержински.\nТова не са истински юристи - с дребни изключения, но и те са сковани от страх и раболепието им, не им позволява да действата като такива.\nВ съда, старите кадри отдавна са изхвърлени, но в следствието и най-вече в ръководството на прокуратурата те колят и бесят.\nПак същото... Добре де, не стана ли ясно на автора, че още във ВНС е заложена такава организация на съдебната система, която да спази решението от кръглата маса на Карлович да няма преследване на крадците от БСП и СДС, които предстои да ограбят България?\n28 Фев 2005 01:50\nРботеща правосъдна система - проспериращо общество. Не е толкова важно в каква система живеем , а законите да са еднакви за всички!\n28 Фев 2005 03:36\n28 Фев 2005 03:46\nПерчемлиев , това ни е ясно на всички. Навремето създадоха системата , ограбиха страната. Управляват на смени.Кръгът се затваря. 95 % извън него.Затова ония от Европа пищят , че такива им не трябваме.\n28 Фев 2005 10:00\nАвтора , положението е видно за всеки непредубеден и без тези разкрития.Всяка успешна държавна организация в миналото, а и сега има 3 опорни постижения:\n1.Справедлива правораздаварелна система.\n2.Либерални стопански отошения.\nНито едно от тези условия не е налице в Б-я.\n28 Фев 2005 10:07\nПолицията или просто не регистрира всичко, или хората масово не се оплакват, защото не й вярват.\n..Това е горчивата истина за МВР...\n28 Фев 2005 10:59\nЯаа, глаВОЧКо разбрал нещо! Машалла бе, момчеши\nАвтора тоже отдавна е разбрал, ама що шикалкави тоз чиляк ката неделя Като го чета, юрист ще да е човекът, читав е като списувател, ама да вземе да оре по темата по-издълбоко. Ако му разрешат в редакцията де\n28 Фев 2005 14:29\nТРИ пъти съм се жалвал от грабежи - за $6К, ДМ 70К и $ 15К. Единиято от тях - въоръжен. Резултат - никакъв. След това избрах алтернативните методи - резултат: 100 %. ТОЛКОЗ!


Миранда иска властта в Ню Йорк | Момичетата от града\nМиранда иска властта в Ню Йорк\n23 April 2018 10.04.2020 20:37\nСинтия Никсън, по-известна като Миранда от "Сексът и градът", е новият кандидат на Демократите за губернатор на Ню Йорк. Политическата надпревара е далече, но новината вече развълнува Щатите, а и нас. Какво знаем за актрисата освен това, че беше блестяща в ролята си на борбен адвокат?\nСинтия е родена и израснала в Ню Йорк в семейството на самотна майка. Учила е в държавно училище, започнала е да играе на 12, за да изкарва пари за колеж, понеже е нямало друг начин. Следва актьорски успех не само в киното, но и в театъра. Преди няколко години актрисата сключи брак със своята партньорка Кристин Маринони, с която имат син. Има и две по-големи деца от връзката си с фотографа Дани Моузес.\nВажните теми, по които Синтия Никсън смята, че има нужда да се чуе гласът й, са праватa на жените, женското здраве, равенството между половете, правата на ЛГБТ хората, подобряване състоянието на училищата и на образованието. През последните 20 години тя се е борила активно именно по тези каузи, което я отличава от образа на поредното селебрити с политически амбиции. По този въпрос тя уверено казва, че човек може да има повече от една кариера в живота си, а ние сме съгласни.\nСинтия застава и зад легализирането на марихуаната. Признава през смях, че е пушила трева точно два пъти в живота си през 80-те години, но подчертава, че за белите хора в Щатите марихуаната е практически легална, никой не ги арестува за притежание. При цветнокожите обаче това е често използван аргумент за арест.\nКолежките ѝ от любимия на поколения жени сериал "Сексът и градът" Сара Джесика Паркър и Ким Катрал вече подкрепиха кандидатурата. Първият тур на вота за Ню Йорк е на 13 септември. Слоган на кампанията е "Синтия за Ню Йорк" - малкото й име, защото фамилията вече е използвана от Ричард Никсън.\nДолче и Габана: Ние, италианците, сме създадени така...\nОрлин Павлов, Любо Киров и Графа с послание към своите фенове\nАктьори, спортисти и певци в Insta предизвикателството #IStayHomeFor


Министър Ангелов: Европа се готви за трета вълна на Covid-19 – Правда.Бг\nby Димитър февруари 4, 2021 февруари 4, 2021 02398\nДоволни сме от постигнатите резултати до момента – те ни дават право да проявим разумна доза оптимизъм, че сме направили всичко правилно до момента. Но не ни дават право да проявим никаква доза лекомислие, защото постигнатото е много крехко. Това заяви на редовен брифинг за разпространението на Covid-19 здравният министър Костадин Ангелов.\nЕвропа отново е в патова ситуация и се готви за трета вълна. Не искам да бъдем лекомислени, а готови за тази трета вълна, ако тя изобщо дойде у нас със силата, с която е в Европа, отбеляза той и даде за пример Португалия, която е пред сериозно изпитание за здравните си власти.\n„Призовавам българските граждани към разум и спокойствие, да бъдат спокойни, че всички ние мислим и осъзнаваме отговорността, която сме поели“, изтъкна проф. Ангелов.\nИ допълни, че „има известно раздвижване в столицата“ и затова на 12-часова база се следи всяко едно число и се анализира всяка една тенденция с пълна готовност за необходимите действия, ако се наложи.\nОт общия брой легла за интензивно лечение са заети 38 на сто, за неусложнено – 32 на сто.\n630 са активните случаи на коронавирус при медиците – 84 от тях са на болнично лечение, 6 в интензивно отделение.\n„14-дневната заболяемост в България е 90 на 100 000, което ни отрежда 26-о място в Европейския съюз и 6-о място на Балканския полуостров. Смъртността е 9,9 на 100 000, което ни отрежда 13-о място в ЕС“, съобщи на свой ред главният държавен здравен инспектор доц. Ангел Кунчев.\nНай-висока е заболяемостта в Кюстендил, най-ниска в Търговище. 8 области в страната се връщат в червената зона.\nКунчев прогнозира постепенно покачване на заболяемостта през февруари у нас.\nСмъртността от коронавирусната инфекция не достигна никакво плато, каза от своя страна председателят на Националния оперативен щаб ген. Венцислав Мутафчийски. Той призова директорите на болниците „да затегнат редиците и да се подготвят за това, което ни очаква“. Призова и гражданите да бъдат внимателни и да спазват мерките, и припомни, че залите за фитнес са най-опасното място за предаване на заразата.\nВ страната има 33 000 дози ваксина, които са в процес на разпределяне. Намирането на 6 души на флакон създава затруднения, посочи доц. Кунчев.\nКюстендил е на първо място по заболеваемост от Covid-19 в страната


SSS: Каква е страстта на живота ти?\nR: Изкуството, театъра, киното. Аз съм емоционален човек и влагам страст във всичко, което истински обичам. Вярвам, че нещата, направени с любов винаги са красиви и вдъхновяващи. "Изкуството е самият живот и то не познава смъртта.", мисля че са думи на Оскар Уайлд.\nSSS: Как преминава един твой ден?\nR: Денят ми започва рано, но затова пък продължава дълго :-) Ставам след десетата аларма, задължително пия кафе и тогава всичко се нарежда с усмивка за новия ден. В момента ритъмът ми е много натоварен - репетирам в Народен театър пиесата "Три високи жени" на Едуард Олби. Силна драматургия и голямо актьорско предизвикателство. Този проект ме срещна с легендата Мария Стефанова, изключителна актриса, която се завръща в Народния театър за тази постановка. След репетициите до късно вечерта съм в НАТФИЗ. И така всеки ден! Не се оплаквам, защото щастливият актьор е заетият актьор!\nSSS: Без какво не можеш?\nR: Не мога без семейството си, приятелите и театъра.\nSSS: Кое е любимото ти място?\nR: Сцената! Там се чувствам завършена и заредена. През декември студентите на проф. Стефан Данаилов бяхме част от специалното честване на 75-годишния му юбилей в Народен театър "Иван Вазов". Когато стъпих на голямата сцена, точно в този театър, ме завладя такава емоция. Това е особено място - сякаш усещаш следите на всички изключителни творци, оставили сърцата си там. Толкова любов и отдаденост. Явор Гърдев беше казал "Ние, отиващите към театъра, всъщност се връщаме у дома."! Искам да бъда у дома!\nSSS: Светски въпроси, които те вълнуват (от света/международно)?\nR: Честно, не ме вълнуват светски въпроси. Съзнавам, че моята професия е свързана със светския блясък, шум и клюки, но това не е моята стихия. Вярвам, че хората от шоубизнеса в световен мащаб, а и у нас трябва да бъдат хора с послания и каузи. Вижте само какви скандали за сексуален тормоз разтърсиха Холивуд. За съжаление това, че си добър професионалист, не означава автоматично, че си и добър човек. Затова най-важното за мен е да остана здраво стъпила на земята и да следвам сърцето си.\nSSS: Коя е най-чаровната ETHNO черта в България за теб?\nR: Любопитството, стремежът да видиш отвъд хоризонта. Не харесвам хейтърите, които коментират живота ни само с лошо. Народ, който е създал писменост, красива музика и песни, не може да е лош. Хората живеят трудно и това ги прави по-негативни, но в същото време българите са добри, състрадателни, хора с характер.\nSSS: Какво интересно ти предстои?\nR: Премиерата на "Привличане"! Радвам се, че съм част от този филм на продуцента Башар Рахал и режисьора Мартин Макариев. Една прекрасна история за предателство, промени и любов. Създаването на този филм ме срещна с великолепни актьори, с които преживяхме невероятни моменти. Гледайте "Привличане", защото този филм няма да ви остави безразлични! Оставете се да бъдете привлечени...


Руши се забравен войнишки паметник край Българин - Харман БГ - Вести от Тракия\nРуши се забравен войнишки паметник край Българин\nЕдинственият войнишки паметник в околностите на село Българин, Харманлийско, се руши и трябва спешно да бъде ремонтиран. Паметникът, възхваляващ „несломимия дух на Етъреца“, е изработен от 18-и Етърски полк.\nПроблемът е в основата му, която се руши от дъждовните води, орнаментиката също е повредена. Да го възобнови в предишния му блясък, се е заел Николай Георгиев от ВМРО Харманли. Той е сигнализирал Община Харманли и Министерството на отбраната /МО/. Вече се работи по документацията, необходима за вписването му в Регистъра на военните паметници. На следващото заседание на Областната комисия „Военни паметници“, което ще се проведе най-вероятно през септември в Хасково, ще се иска финансиране за ремонта от МО.\nЗабравеният паметник е построен през май, 1941 г. Той е направен като паметен знак, че по това време в околностите на Българин е дислоциран храбрият 18-и Етърски полк. Бойни сражения не са се водели тогава и няма загинали.\nПолкът е формиран през 1889 година във Велико Търново и взема участие във всички войни – от Балканската до Втората световна.\nНадписът е повреден\nКръста за храброст\nОсновата се руши


Новата АЗ - Любов към себе си (IV) - Cinderella.bg\nНовата АЗ (IV част)\nЛюбовта към себе си е навик или сбор от няколко навика\nВсеки човек, който обича себе си, цени своята индивидуалност и се харесва. Това не означава, че хората, които обичат себе си харесват всяка част от тялото си и всяка страна на характера си.\nНапротив. Те често се стремят да променят това, което не им харесва, да се развиват и усъвършенстват. Да харесваш себе си и своята индивидуалност означава да се приемаш такъв какъвто си без да се осъждаш за това! Всеки човек е различен и индивидуален. Ние се раждаме с различни таланти, външност, мечти, роднини и т.н., и тази наша индивидуалност ни помага да бъдем това, което сме и да постигнем, това, за което сме родени. Така че, възпитайте у себе си навика да се приемате и цените такива, каквито сте.\nВсеки човек, който се обича се фокусира върху положителното в себе си и никога не се критикува. За хората, обичащи себе си критиката е забранена! Това не означава, да не поправяш своите грешки или да не забелязваш своите слабости. Напротив. Хората обичащи себе си поправят допуснатите грешки, а не ги скриват, но да извършиш действия, с които да поправиш грешка е различно от безмислена критика.\nХората, обичащи себе си се развиват, но не като се спъват с критики и обиди, а като се насърчават с вяра и обич.\nВсеки човек, който обича себе си удовлетворява своите нужди - както физическите, така и емоционалните. Колко често правите нещо, което не искате да правите, отивате някъде, където не желаете или сте в компанията на хора, които не харесвате? Когато имате нужда от прегръдка - прегръщате ли някого? Когато сте жадни - пиете ли вода?\nХората, които обичат себе си се съобразяват със своите нужди! Това не означава, че всеки път ще имате възможност да го правите, но като начало започнете да се вслушвате в себе си и да осъзнавате от какво се нуждаете точно сега.\nВ следващите 21 дни всяка сутрин и често пред деня си задавайте въпроса "От какво се нуждая сега?" и при възможност винаги задоволявайте своите нужди.\nЛюбовта към себе си се проявява и чрез навика да се грижиш за своето тяло. Всеки човек, който обича себе си цени тялото си. Той се стреми да го храни с по-добри храни, да се съобразява с неговите нужди, да си почива, когато е уморен, да го тренира, за повече сила и гъвкавост, да го глези с масажи и т.н.\nЗа да се приучите към този навик, трябва да се откажете и от някои вредни навици, които ви пречат - като недоспиване, алкохол и цигари. Грижата за тялото се изразява и в периодичното посещаването на профилактични прегледи при лекар и зъболекар.


Виртуалните събития - новата реалност\nСтойността на взаимодействието лице в лице никога няма да изчезне, но настъпи моментът, когато преминаването във виртуална среда е необходима част за осъществяването на дадено събите. Виртуалните събития всъщност са много вълнуващи. Към момента, повечето от нас, са съгласни, че виртуалните събития няма да нарушат изцяло човешкото взаимодействие, но те предлагат изцяло нов начин хората да изживеят игри, концерти, обучения и друго съдържание, което означава, че това е наапълно възможен начин за провеждане на конференции, семинари, премиери на продукти и дори фирмени събития.\nВиртуалните събития не отстъпват по ангажираност и последователност в сравнение с досегашните, реални събития. Ако се опитвате да забавлявате, да се свързвате и да се наслаждавате, това улеснява с допълнителна свобода. Освен това, те имат няколко предимства пред конвенционалните, които имат еднаква полза както за организаторите, така и за участниците. Чрез виртуалните събития се преодоляват ограниченията от стана на придвижване. Виртуално събитие може лесно да бъде организирано за много по-кратък период от време. По-ниските разходи за организиране и посещение също са голям плюс на виртуалните събития.\nСега ще ви запознаем с част от възможностите на виртуалните събития, в чието осъществяване NewEvents Vision вече има опит:\nПровеждането на уеб семинари практически позволява на присъстващите в световен мащаб да се присъединят и да слушат, докато един или повече лектори представят съдържанието. Компаниите могат да таксуват присъстващите да се присъединят към уеб семинари с помощта на услуги за онлайн разплащане или да предоставят услугата безплатно. Уебинарите обикновено използват инструменти за видеоконферентна връзка, които позволяват въпроси и отговори и се провеждат за около 45–60 минути. Поради типичния си академичен характер, уебинарите процъфтяват със 100% виртуална посещаемост. Те могат също да включват вътрешно и външно обучение.\nВИРТУАЛНИ КОНФЕРЕНЦИИ И СРЕЩИ\nОнлайн реалността може да бъде безценен канал за упражнения за изграждане на екип и маркетингови дейности. Споделеното виртуално събитие е класически „ледоразбивач“ за професионалисти, които тепърва ще се срещат. Виртуалните игри, които се предлагат, карат хората да работят в екипи.\nВИРТУАЛНИ ТИЙМ БИЛДИНГИ\nОтдавна е доказано, че тийм билдингът е изключително важна част от управлението и развитието на екип. Това важи както за офис базираните екипи, така и за отдалечените и работещите извън офиса или компанията. Онлайн екипно изграждане на компании, независимо къде се намират физически екипите, подпомага укрепването на взаимоотношенията и подобрява способностите за сътрудничество, по същия забавен и интересен начин както и реалните тийм билдинги. Виртуалният тим билдинг идва на помощ, защото е иновативен начин за организиране на обвързване с вълнуващи и творчески дейности за вашия екип. Важно е да се вземе предвид профилът от служителите и да се предостави селекция от игри и дейности, които са удобни за екипи от 5 до 100 души. Игрите трябва да са бързи за разбиране, изпълнение и наслада.\nЗапознайте се с предлаганите от NewEvents Vision варианти за Виртуални Събития, а за нас ще бъде чест и удоволствие да сме Ваш партньор в тези иновативни виртуални приключения!